Det er nu blevet endnu sværere at få narkotika smuglet ind over landets grænser. Nye scannere i lufthavnene i København, Aalborg og Billund kan spore, om der er gemt narko i maven på folk.

- Vi indfører nu en permanent mulighed for at kunne scanne i forhold til, om man har narko i kroppen, siger Preben Buchholtz, underdirektør i SKAT.

Læs også : Befolkningen vil have permanent kontrol ved grænserne

Bedre for alle passagerer

Scannerne skal være et fast værktøj i kampen mod narko. Men udover at det vil kunne fange de kriminelle hurtigere, har det også fordele for den lovlydige passager.

- Vi får en hurtigere og smidigere kontrol, så de ikke skal vente i halve og hele dage for at komme videre, siger Preben Buchholtz.